เกิดเหตุคนร้ายเปิดฉากกราดยิงที่สวนสาธารณะในนิวออร์ลีนส์ สหรัฐฯ
เกิดเหตุกลุ่มคนร้ายเปิดฉากกราดยิงที่สวนสาธารณะในนิวออร์ลีนส์ สหรัฐฯ มีรายงานผู้ถูกยิงกว่า 16 คน ยังไม่ทราบตัวคนร้าย 
23 พ.ย. 2558

ผู้สื่อข่าวรายงานว่า ในวันนี้ 23 พฤศจิกายน 2558 มีรายงานเหตุกราดยิงที่สวนสาธารณะบันนี่ เฟรนด์ ในเมืองนิวออร์ลีนส์ รัฐลุยเซียนา สหรัฐอเมริกา ในช่วงค่ำวันอาทิตย์ตามเวลาท้องถิ่น มีรายงานผู้ถูกยิง 16 ราย โดยอย่างน้อย 10 รายถูกส่งตัวไปรักษาต่อที่โรงพยาบาล
โดยกลุ่มคนกว่า 500 คนที่กำลังชุมนุมกันอยู่ถูกสาดกระสุนใส่ ซึ่งในกลุ่มมีทั้งเด็กและผู้ใหญ่ อย่างไรก็ตามยังไม่มีรายงานเด็กได้รับบาดเจ็บ แต่มีวัยรุ่นอยู่ในกลุ่มที่ถูกส่งตัวไปรักษาต่อที่โรงพยาบาลด้วยโดยขณะนี้ยังไม่ทราบกลุ่มผู้ก่อเหตุ